Júliusban
Tegnap délután egy böszörményi asszony a do-
hánygyár mellett leugrott a megindult vonatról, 
melyre tévedésből ült. Egy kis horzsoláson kívül
          semmi baja sem történt.

Íme: a nap szenzációja!
Megkurtítva is szörnyüség.
A lap hasábot hozhat róla,
Amikor íly nagy a hőség.
Az olvasókat lázba hozza
Ez a szokatlan, nagy eset:
Egy asszony a futó vonatról
─ Borzasztó! ─ majdnem leesett.

És ez így megy most napról napra,
A cápa, kígyó elmarad,
De belejön könnyen a lapba,
Ki megüli a szamarat,
Ki nem ment el az orfeumba
S temetőben tart randevút,
Kinek fürdőn van az anyósa
S ki látott boksszal kengurut.

Ki a kisvonatról leugrik,
Arról öt sorban zeng a dal
S ki a kisvonatra felugrik,
Azé a teljes diadal!
Szükség van a laptöltelékre,
Hogy hír legyen, csak az a fő,
Erre pedig jó vonat, utca,
De főképpen a temető.

A temető így júliusban
Remek, jó téma s érdekes,
Erről akármilyen kórusban
Zeng a riporter-énekes.
Aki reklámra, hírre vágyik,
Júliusban lépjen elő:
Babérokat könnyen szerezhet
Az árnyas, hűvös temető!...
Versek